OpenLLM-France/wikimedia huggingface dataset:
# Le Fresne (Marne)

Le Fresne és un municipi francès, situat al departament del Marne i a la regió del Gran Est. L'any 2007 tenia 50 habitants.

## Demografia
### Població

El 2007 la població de fet de Le Fresne era de 50 persones. Hi havia 21 famílies, de les quals 8 eren unipersonals (4 homes vivint sols i 4 dones vivint soles), 9 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 27 habitatges, 24 eren l'habitatge principal de la família, 1 era una segona residència i 1 estava desocupat. 24 eren cases i 2 eren apartaments. Dels 24 habitatges principals, 20 estaven ocupats pels seus propietaris i 4 estaven llogats i ocupats pels llogaters; 1 tenia una cambra, 1 en tenia dues, 3 en tenien tres, 3 en tenien quatre i 15 en tenien cinc o més. 23 habitatges disposaven pel capbaix d'una plaça de pàrquing. A 14 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Le Fresne el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 4 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 8 | 40 a 44 | 8 |
| 4 | 35 a 39 | 0 |
| 0 | 30 a 34 | 4 |
| 0 | 25 a 29 | 0 |
| 4 | 20 a 24 | 0 |
| 4 | 15 a 19 | 0 |
| 4 | 10 a 14 | 4 |
| 0 | 5 a 9 | 12 |
| 0 | 0 a 4 | 0 |

## Economia

El 2007 la població en edat de treballar era de 30 persones, 26 eren actives i 4 eren inactives. De les 26 persones actives 25 estaven ocupades (14 homes i 11 dones) i 1 aturada (1 dona i 1 dona). De les 4 persones inactives 1 estava jubilada, 2 estaven estudiant i 1 estava classificada com a «altres inactius».

### Activitats econòmiques

Dels 5 establiments que hi havia el 2007, 2 eren d'empreses de comerç i reparació d'automòbils, 1 d'una empresa d'informació i comunicació, 1 d'una empresa de serveis i 1 d'una empresa classificada com a «altres activitats de serveis».
L'any 2000 a Le Fresne hi havia 8 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Le Fresne a l'INSEE.
* Évolution et structure de la population Fitxa amb el detall de dades de Le Fresne a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Doumea stilicauda

Doumea stilicauda és una espècie de peix pertanyent a la família dels amfílids i a l'ordre dels siluriformes.

## Descripció

El seu cos, allargat, fa 17,5 cm de llargària màxima. Els mascles tenen l'anus i el porus genital a mig camí entre la base de les aletes pelvianes i la vora anterior de l'origen de les pelvianes. Les femelles, en canvi, tenen les mateixes obertures una mica més a prop de la base de les pelvianes. Línia lateral contínua. Es diferencia de totes les altres espècies del seu gènere (tret de Doumea chappuisi i de Doumea reidi) per tindre les apòfisis vertebrals dorsolateral i ventrolateral esteses a través de la dermis formant com una mena de crestes òssies longitudinals des d'una mica abans de la base de l'aleta adiposa fins a la base de l'aleta caudal i, també, des de l'origen de l'aleta anal fins a la base de l'aleta caudal. Les susdites apòfisis tenen forma de barres longitudinals amb les superfícies lleugerament ondulades i formen crestes longitudinals irregulars. Es distingeix de Doumea chappuisi i de Doumea reidi per la seua longitud predorsal, per la longitud del cap i per la llargada i altura del peduncle caudal.

## Hàbitat i distribució geogràfica

És un peix d'aigua dolça, demersal i de clima tropical, el qual viu a Àfrica: és un endemisme del riu So'o (un afluent del riu Nyong al Camerun).

## Observacions

És inofensiu per als humans i el seu índex de vulnerabilitat és baix (11 de 100).

## Referències

* ↑ Sauvage H. E., 1879. Notice sur la faune ichthyologique de l'Ogôoué. Bull. Soc. Philomath. París, (Ser. 7) vol. 3. 90-103.
* 1 2 3 Ferraris, C. J. Jr., Skelton, P. & Vari, R. P., 2010. Species of the Doumea chappuisi Complex (Siluriformes, Amphiliidae) with the Descriptions of New Species from the Upper Sanaga River and Nyong River Basins. Copeia, 2010 (4): 705-715. Pàg. 712.
* ↑ Encyclopedia of Life (anglès)
* ↑ Morphology Data of Doumea stilicauda - FishBase (anglès)
* 1 2 FishBase (anglès)
* ↑ List of Freshwater Fishes reported from Cameroon - FishBase (anglès)
* ↑ Catalogue of Life Arxivat 2016-03-04 a Wayback Machine. (anglès)
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.

## Bibliografia

* Ferraris, C. J. i R. P. Vari, 2014. New species of Doumea (Siluriformes: Amphiliidae) from coastal river basins of the Republic of the Congo. Copeia 2013(4):577-581. Pàg. 581.

## Enllaços externs

* PlanetCatfish (anglès)
# Dragon Data

Dragon Data va ser una empresa gal·lesa fabricant de microordinadors en l'inici de la dècada del 1980. Aquests ordinadors, els Dragon 32 i 64, acordaven fortament els Tandy TRS-80 Color Computer («CoCo») - ambdós seguien el mateix estàndard Motorola per als tres components clau: UCP, SAM i VDG. Les màquines eren produïdes en les versions de 32 KiB i (posteriorment) 64 KiB.

## Història

La història de la Dragon Data en el període 1982-84 va ser bastant diversificada. L'empresa va ser constituïda originalment per una fabricant de joguines denominada Mettoy, i, després d'un inici amb vendes prometedores, semblava tenir un futur brillant. En aquesta època, va iniciar negociacions amb la Tano Corporation per obrir una branca estatunidenca. Va ser llavors que la Mettoy va començar a enfrontar dificultats financeres, fent que les perspectives per a la Dragon Data comencessin a fer-se nebuloses abans mateix que l'empresa pogués funcionar de forma independent. A més d'això, per diverses circumstàncies (retard a la producció del model de 64 KiB i de la unitat de disquet externa per al sistema operatiu tipus OS9 i un màxim de 4 colors disponibles en el «mode gràfic» i només 2 en «alta resolució») van fer que l'empresa perdés mercat.
Per recuperar el terreny perdut, ja sota control de la GEC, la Dragon Data va començar a treballar en la seva pròxima generació de microordinadors: el Dragon Alpha (o Professional) i el Beta (o 128). Aquests sistemes van assolir només la fase de prototip abans que el negoci entrés en concordat i fos venut per a la startup espanyola Eurohard SA el 1984. Infeliçment, l'Eurohard també va tenir problemes financers i també va entrar en concordat dos anys després.
A més dels Dragon 32 i 64, un model MSX-compatible, el Dragon MSX també va arribar a la fase de prototip.

## Bibliografia

* Smeed, D. & Sommerville, I. (1983). Inside the Dragon. Addison-Wesley.

## Referències

* ↑ «Dragon Timeline» (en anglès). [Consulta: 14 juliol 2009].
* ↑ Gordon Laing. «Digital Retro» (en anglès). The Ilex Press Ltd, 2004. [Consulta: 14 juliol 2009].
* ↑ «Dragon MSX» (en anglès). Arxivat de l'original el 2016-03-03. [Consulta: 14 juliol 2009].

## Enllaços externs

* A Slayed Beast - Història de la Dragon Data (anglès)
# Dion Smith

Dion Smith (Taupaki, Rodney District, Regió d'Auckland, 3 de març del 1993) és un ciclista neozelandès que actualment milita a l'equip Intermarché-Circus-Wanty. En el seu palmarès destaca la Coppa Sabatini de 2020.

## Palmarès

* 2013
** Vencedor d'una etapa del McLane Pacific Classic
* 2014
** Vencedor d'una etapa del Redlands Bicycle Classic
* 2015
** 1r al Cascade Cycling Classic i vencedor d'una etapa
* 2016
** 1r al REV Classic
** 1r al Beaumont Trophy
* 2020
** 1r a la Coppa Sabatini-GP de Peccioli

### Resultats al Tour de França

* 2017. 124è de la classificació general
* 2018. 97è de la classificació general
* 2023. 111è de la classificació general

### Resultats a la Volta a Espanya

* 2019. 83è de la classificació general
* 2020. 74è de la classificació general

## Referències

* ↑ «Intermarché–Wanty–Gobert Matériaux». Union Cycliste Internationale. [Consulta: 13 gener 2023].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Dion Smith a ProCyclingStats
# Dioncounda Traoré

Dioncounda Traoré (Kati, 23 de febrer de 1942) és un matemàtic i polític malià. Va ser president de Mali en funcions interí des d'abril de 2012 fins a setembre de 2013. Anteriorment havia estat president de l'⁣Assemblea Nacional de Mali del 2007 al 2012 i va exercir com a ministre d'Afers Exteriors del 1994 al 1997. Va ser president de l' Aliança per a la Democràcia a Mali-Partit Africà per la Solidaritat i la Justícia (ADEMA-PASJ) a partir de l'any 2000, i també va ser president de l'Aliança per a la Democràcia i el Progrés (ADP), una aliança de partits que va donar suport a la reelecció del president Amadou Toumani Touré el 2007.

## Referències

* ↑ "Dioncounda Traoré : Une riche expérience" Arxivat 2012-02-07 a Wayback Machine., L'Essor, number 16,025, 4 September 2007 (francès)
* ↑ "Soumeylou Boubèye Maiga exclu de l’ADEMA", Panapress, 26 February 2007 (francès)
# Les filles de Mohamed

Les filles de Mohamed (títol original, Las hijas de Mohamed) és una pel·lícula de l'any 2003. S'ha doblat al català per TV3.
La Carme, una ginecòloga barcelonina que acaba de separar-se de la seva parella, s'enfronta a la cultura marroquina quan el marit de la Shahida, una de les seves pacients, es nega a reconèixer a la seva filla nounada. A través de l'Amir, l'atractiu germà de la dona repudiada, la Carme descobrirà els costums, la sensibilitat i la manera de veure el món dels marroquins, alhora que s'implica en el problema i acull la Shahida i a la nena a la seva casa. A partir d'aquest moment, la Carme es comprometrà a ajudar-la en la seva adaptació a la societat occidental i mediarà perquè pugui tornar al costat del seu marit. Paral·lelament, també haurà d'assimilar l'atracció imprevista que sent per l'Amir, qui li ofereix una sensibilitat, una comprensió i una riquesa emocional que no havia trobat en les seves anteriors relacions sentimentals.

## Premis

* Premi CIVIS ARD 2004

## Referències

* ↑ TV3. «Pel·lícules - Les filles de Mohamed», 05-02-2004. [Consulta: 10 juliol 2023].
* ↑ Dolo. «El FCAT 2017 apuesta por consolidarse como evento transfronterizo único» (en espanyol europeu), 20-03-2017. Arxivat de l'original el 2021-06-09. [Consulta: 10 juliol 2023].
# Les filles del Reich

Les filles del Reich (títol original en anglès, Six Minutes to Midnight) és una pel·lícula dramàtica bèl·lica del Regne Unit de 2020 dirigida per Andy Goddard amb guió de Goddard, Celyn Jones i Eddie Izzard. La protagonitzen Izzard, Judi Dench, Carla Juri, James D'Arcy i Jim Broadbent. S'ha doblat i subtitulat al català.
Les filles del Reich es va estrenar als cinemes catalans el 16 d'octubre de 2020.

## Premissa

A l'Anglaterra de 1939, Thomas Miller és un professor d'anglès que ha acceptat un lloc d'última hora a l'escola Augusta-Victoria, a la costa sud anglesa, a la qual els nazis alemanys d'alt rang envien les seves filles. Sota l'atenta mirada de la directora, la senyoreta Rocholl, i de la seva devota ajudant Ilse Keller, les noies practiquen anglès i aprenen a representar l'ideal de la dona alemanya.

## Repartiment

* Eddie Izzard com a Thomas Miller
* Judi Dench com a Srta. Rocholl
* Carla Juri com a Ilse Keller
* James D'Arcy com a capità Drey
* Jim Broadbent com a Charlie
* Celyn Jones com a caporal Willis
* David Schofield com a coronel Smith

## Producció

En una entrevista amb Chortle, l'actor Eddie Izzard va acabar de coescriure el seu primer guió amb Celyn Jones en un escenari de la Segona Guerra Mundial, que va tenir lloc a Bexhill-on-Sea, on va créixer Izzard. Sarah Townsend, antiga xicota d'Izzard, havia estat dirigida originalment per dirigir la pel·lícula després de col·laboracions anteriors en documentals amb Izzard. Tot i això, es va anunciar que el director seria Andy Goddard, que és conegut pel seu treball a Downton Abbey. El mateix dia, Judi Dench va ser escollit com a directora. Lionsgate distribuirà la pel·lícula a nivell nacional, amb els drets de distribució internacional actualment a la venda.
El rodatge principal va començar el 3 de juliol de 2018 i va durar sis setmanes, rodant a Gal·les i diversos llocs del Regne Unit.

## Referències

* ↑ «Les filles del Reich». FilminCAT.
* ↑ «Six Minutes to Midnight». [Consulta: 5 maig 2019].
* ↑ «Six Minutes to Midnight». Goita què fan, ara!. [Consulta: 9 maig 2023].
* 1 2 «Las hijas del Reich». Grup Balaña. [Consulta: 9 octubre 2020].
* 1 2 «Eddie Izzard writes his first movie». [Consulta: 5 maig 2019].
* ↑ «Judi Dench in talks to join Eddie Izzard in 'Six Minutes To Midnight' (exclusive)». [Consulta: 5 maig 2019].
* ↑ «Film News Roundup: Production Starts on Eddie Izzard-Judi Dench’s ‘Six Minutes to Midnight’». [Consulta: 5 maig 2019].
* ↑ «Shoot Begins On Lionsgate Thriller ‘Six Minutes To Midnight’ With Eddie Izzard, Judi Dench, Carla Juri, Jim Broadbent». [Consulta: 5 maig 2019].
# Doña Francisquita (pel·lícula de 1934)

Doña Francisquita és una pel·lícula musical espanyola de 1934 dirigida pel cineasta jueu alemany Hans Behrendt, basado en la sarsuela homònima amb llibret de Federico Romero Sarachaga i Guillermo Fernández-Shaw, alhora basada en la comèdia La discreta enamorada de Félix Lope de Vega, amb música del mestre Amadeu Vives i la supervisió de José Giner Vives. Fou un gran èxit de públic en el seu moment i fou restaurada per la Filmoteca Espanyola el 2019.

## Sinopsi

Francisquita estima en secret a Fernando, però aquest s'ha enamorat d'Aurora, una madrilenya castissa acostumada a coquetejar amb tots els homes. Cardona amic de Fernando decideix ajudar a Francisquita, fins i tot a risc d'embullar-ho tot.

## Repartiment

* Raquel Rodrigo
* Antonio Palacios
* Matilde Vázquez
* Manuel Vico
* Fernando Cortés
* Felix de Pomés
* Antonia Arévalo
* Issa Halma
* Asunción Saez
* Antonio Zaballos
* Andrés Carranque de Ríos
* Francisco Cejuela
* Antonio Arévalo
* Francisco Cejuela
* Arthur Duarte

## Referències

* ↑ La asombrosa historia de ‘Doña Francisquita’: la película creada por judíos que huyeron del nazismo, El Español, 10 d'octubre de 2019
* ↑ Doña Francisquita: la loca historia de una película hecha por judíos huidos de los nazis, El Confidencial, 5 de novembre de 2019
* ↑ Doña Francisquita. Ficha IMDb
* ↑ Doña Francisquita Fitxa Filmoteca Espanyola
* ↑ La Filmoteca Española presenta la restauración de ‘Doña Francisquita’ de 1934, audiovisual451.com, 29 octubre de 2019

## Enllaços externs

* Catàleg de Filmoteca Espanyola - Doña Francisquita 1934
* Fragment de la pel·lícula a YouTube
# Disillusion

Disillusion és el quart àlbum del grup de música heavy metal Loudness, publicat el 1984 per la discogràfica Music For Nations.

## Cançons

* Anthem (Introducció de Loudness)
* Crazy Doctor
* Esper
* Butterfly
* Revelation
* Exploder
* Dream Fantasy
* Milky Way
* Satisfaction Guaranteed
* Ares' Lament

## Formació

* Minoru Niihara - veus
* Akira Takasaki - guitarra
* Masayoshi Yamashita - baix
* Munetaka Higuchi - bateria

## Referències

* ↑ «Loudness - Disillusion~撃剣霊化 - Encyclopaedia Metallum: The Metal Archives». [Consulta: 12 octubre 2018].
# Duomo

Duomo és la paraula italiana que es fa servir per referir-se al temple cristià on té seu o càtedra el bisbe, sent així l'església principal de cada diòcesi, coneguda en català com Catedral. El seu ús en català sense traduir, com italianisme, es deu a diverses catedrals italianes com la Catedral de Florència o la de Milà, mundialment famoses, que s'han incorporat fortament en la memòria col·lectiva, transformant el substantiu en un nom propi, de la mateixa manera en què de vegades es fa servir la veu Piazza per referir-se a algunes places o Campanile per a alguns campanars.
El terme italià Duomo, igual que l'alemany Dom, deriven de la mateixa arrel llatina que dona origen a les paraules domus (casa) i dominus (senyor) i no té relació amb la cúpula o dom que presenten algunes Catedrals. En llatí es diu a la Catedral Domus Dei (casa de Déu).

## Vegeu també

* Santa Maria del Fiore

## Exemples
### Exemples a Itàlia

A Itàlia podem trobar catedrals o com diuen en iralià duomi a diferents ciutats com a Florència, Lecce, Lucca, Milà o a Siena.
A la ciutat de Trevi trobem també un duomo, el qual és una antiga catedral. En canvi, el duomo de Monza no és una catedral, ja que la ciutat de Monza és part de l'arquebisbat de Milà.

### Exemples a Alemanya

A Alemanya trobem la catedral de Colònia, el seu nom en alemany es Kölner Dom, o Hohe Domkirche St. Peter und Maria.
En Alemany, el terme Dom també fa referència a les col·legiates.

## Nota

* ↑ Valentí Almirall. Articles [1i teraris publicate en "L'Avenç", 1882-1890]. Tip. "L'Avenç", 1904 [Consulta: 13 novembre 2011].
* ↑ Diccionario de Arte I (en castellà). Barcelona: Biblioteca de Consulta Larousse. Spes Editorial SL (RBA), 2003, p.183. ISBN 84-8332-390-7 [Consulta: 30 novembre 2014].

## Enllaços externs

* Duomo de Milà
# Distribució gamma normal-inversa

En teoria i estadística de probabilitats, la distribució gamma normal inversa (o distribució gamma inversa gaussiana) és una família de quatre paràmetres de distribucions de probabilitat contínues multivariades. És l'a priori conjugat d'una distribució normal amb mitjana i variància desconegudes.

## Definició

Suposem
$x\mid \sigma ^{2},\mu ,\lambda \sim \mathrm {N} (\mu ,\sigma ^{2}/\lambda )\,\!$té una distribució normal amb mitjana $\mu$ i la variància $\sigma ^{2}/\lambda$, on
$\sigma ^{2}\mid \alpha ,\beta \sim \Gamma ^{-1}(\alpha ,\beta )\!$
té una distribució gamma inversa. Aleshores $(x,\sigma ^{2})$ té una distribució gamma normal-inversa, denotada com
$(x,\sigma ^{2})\sim {\text{N-}}\Gamma ^{-1}(\mu ,\lambda ,\alpha ,\beta )\!.$
(${\text{NIG}}$ també s'utilitza en lloc de ${\text{N-}}\Gamma ^{-1}.$)
La distribució normal-inversa-Wishart és una generalització de la distribució normal-inversa-gamma que es defineix sobre variables aleatòries multivariables.

## Caracterització
### Funció de densitat de probabilitat

$f(x,\sigma ^{2}\mid \mu ,\lambda ,\alpha ,\beta )={\frac {\sqrt {\lambda }}{\sigma {\sqrt {2\pi }}}}\,{\frac {\beta ^{\alpha }}{\Gamma (\alpha )}}\,\left({\frac {1}{\sigma ^{2}}}\right)^{\alpha +1}\exp \left(-{\frac {2\beta +\lambda (x-\mu )^{2}}{2\sigma ^{2}}}\right)$

### Funció de distribució acumulada

$F(x,\sigma ^{2}\mid \mu ,\lambda ,\alpha ,\beta )={\frac {e^{-{\frac {\beta }{\sigma ^{2}}}}\left({\frac {\beta }{\sigma ^{2}}}\right)^{\alpha }\left(\operatorname {erf} \left({\frac {{\sqrt {\lambda }}(x-\mu )}{{\sqrt {2}}\sigma }}\right)+1\right)}{2\sigma ^{2}\Gamma (\alpha )}}$

## Referències

* ↑ Ramírez-Hassan, Andrés. 4.3 Linear regression: The conjugate normal-normal/inverse gamma model | Introduction to Bayesian Econometrics (en anglès). https://bookdown.org,+19-6-2023.
* ↑ «Normal-inverse-gamma distribution» (en anglès). https://www.hellenicaworld.com.+[Consulta: 19 juny 2023].
* ↑ «CS146 PCW 3.1» (en anglès). https://gist.github.com.+[Consulta: 19 juny 2023].
* ↑ «Normal-normal-inverse-gamma conjugate model — CPrior 0.4.0 documentation» (en anglès). http://gnpalencia.org.+[Consulta: 19 juny 2023].
# Dzerjinski

Dzerjinski - Дзержинский (rus) és una ciutat de l'óblast de Moscou, a Rússia. El 2021 tena 52.797 habitants. Es troba a la vora del riu Moskvà, al sud-est de Moscou.

## Història

La història de la vila està estretament lligada a la del monestir de Nikolo-Ugrekh, situat al centre de la vila. El monestir fou fundat el 1380 per ordre de Demetri I i anomenat així en honor de Sant Nicolau, que, segons la llegenda, el príncep havia vist en un somni quan preparava una llarga campanya contra les hordes mamai.
Als anys 1920 el monestir fou transformat en un camp de treball per als nens del carrer per Fèliks Dzerjinski. El 1921 el camp cresqué i ocupà zones fora del monestir. L'aglomeració acabà per rebre l'estatus de possiólok el 1938, quan es dissolgué el camp. Dzerjinski rebé l'estatus de ciutat finalment el 1981.
El monestir de Sant Nicolau fou tornat a l'Església Ortodoxa Russa el 1991, però sense l'edifici més antic del complex, la Catedral de Sant Nicolau, del segle xvi, i destruïda durant l'època soviètica el 1940.

## Referències

* ↑ Численность постоянного населения Российской Федерации по муниципальным образованиям на 1 января 2021 года Arxivat 2021-05-02 a Wayback Machine. (en rus).
# Dzhezkazganita

La dzhezkazganita és un mineral no aprovat per la IMA de la classe dels sulfurs. Originalment fou descrita a la mina Dzhezkazgan, al Kazakhstan. Descrita en un gres associada a bornita, calcocina i galena. És un dels pocs minerals amb reni com a element dominant (vegeu també la reniïta, el reni natiu o la tarkianita).

## Característiques

La seva fórmula és incerta, tot i que es proposa la següent: ReMoCu₂PbS₆. Cristal·litza al sistema trigonal. Segons els estudis de difracció de raigs X, el mineral només genera pics d'intensitat quan es troba associat a bornita, galena, quars i digenita, el que podria indicar que es tracta d'un mineral amorf davant dels raigs X. En llum reflectida el mineral presenta un color gris marronós. La Dzhezkazganita reacciona a l'HNO (1:1) tornant-se de color marró i no reaccióna amb l'HCl (1:1).

## Formació i jaciments

El mineral es va descobrir per la presència de reni en menes de coure de la mina Dzhezkazgan. Els estudis microscòpics posteriors van determinar la presència d'agregats minerals col·lomòrfics desconeguts en vetes de bornita i calcocina; en aquest cas, la Dzhezkazganita reemplaçava la calcocina.

## Bibliografia

* A.D. Genkin, Poplavko, E.M., A.I. Gorshhov, A.I., Tsepin, A.I., Sivtsov, A.V. (1994): New data on dzhezkazganite - rhenium-molybdenum-copper-lead sulfide - from the Dzhezkazgan deposit (Kazakhstan). Geol. Ore Deposits: 36(6): 481-489 (translation from Geol. Rudnykh Mestorozhdenii: 36: 536-544); in: Jambor J L, Puziewicz J, Roberts A C (1995): New mineral names. American Mineralogist 80, 1328-1333. [confirms Rhenium in formula but the species was not reapproved].

## Referències

* 1 2 3 «Dzhezkazganite» (en anglès). Mindat. [Consulta: 3 gener 2017].
* 1 2 «NEW MINERAL NAMES» (en anglès). THE AMERICAN MINERALOGIST,, 1963. [Consulta: 3 gener 2017].
# Districte d'Alto Molócuè

El districte d'Alto Molócuè és un districte de Moçambic, situat a la província de Zambézia. Té una superfície de 6.386 kilòmetres quadrats. En 2007 comptava amb una població de 272.482 habitants. Limita al nord amb els districtes de Ribáuè i Malema, ambdós de la província de Nampula, a l'oest amb el districte de Gurué, al sud i sud-oest amb el districte d'Ile i a l'est amb el districte de Gilé.

## Divisió administrativa

El districte està dividit en dos postos administrativos (Alto Molócuè i Nauela), compostos per les següents localitats:
* Posto Administrativo de Alto Molócuè:
** Vila de Alto Molócuè
** Caiaia
** Chapala
** Ecole
** Malua
** Mutala
** Nacuaca
** Nimala
** Nivava
** Novanana
* Posto Administrativo de Nauela:
** Mohiua
** Nauela

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].